བརྩམས་བྱ་དེ་དག་འགྲེམས་སྤེལ་བྱས་ནས་ལོ་ཁ་ཤས་འདས་ཟིན་པས་སྔ་ས་ནས་སྐྱོན་ཡོན་བརྗོད་དགོས་པ་ཡིན་མོད།འོན་ཀྱང་རང་རེའི་བོད་ཀྱི་རྩོམ་རིག་དཔྱད་བརྗོད་པའི་དཔུང་ཁག་ད་དུང་སྟོབས་ཞན་པས་བརྩམས་སྒྲུང་འདེམས་སྒྲིག་བྱས་པ་དེར་ཕྱོགས་ཡོངས་ཀྱི་དཔྱད་བརྗོད་བྱེད་མཁན་བྱུང་མེད་པར་རྗེས་ལུས་སུ་ཡོད།དེར་བརྟེན་ཁོ་བོར་དཔྱད་བརྗོད་ཀྱི་སྤོབས་པ་མི་ལྡན་ཡང་ད་རེས་རང་ཉིད་ཀྱི་མྱོང་ཚོར་འགའ་ཞིག་མ་བརྗོད་ཐབས་མེད་བྱུང་བ་དེ་ནི་སོ་ཕག་འཕངས་ནས་གཡང་ཊི་འདྲེན་པའི་དཔེ་ལྟར་ཕྱིན་ཆད་དེའི་ཐད་དེ་བས་གནད་ལ་འཁེལ་ཞིང་ཡང་དག་པ་དང་ཕུན་སུམ་ཚོགས་པའི་དཔྱད་བརྗོད་ཀྱི་དར་སྲོལ་བཟང་པོ་ཞིག་གྲུབ་ཕྱིར་ཡིན་ནོ།